Der var omfattende skader efter aftenens brand på Søfarts- og Marinemuseet i Aalborg. Branden havde bredt sig fra midten af museet, hvor en sejlersimulator til 400.000 kr. gik tabt. Resten af museet fik sod-, vand- og røgskader og det er uvist hvornår museet kan åbne igen. - Jamen, det er jo et stort rengøringsarbejde, der skal igang og også genopbygning. Der vil nok gå rum tid - det er svært at spå om hvor lang tid, for vi har ikke en total oversigt - men det er nok måneder, siger John Hansen, museumsdirektør. Det er endnu uvist, hvordan branden er opstået, men en tyverialarm gik kort før brandfolkene fik besked om branden.

Referat:
Lørdag aften hærgede en brand på Søfarts- og Marinemuseet i Aalborg. Dagen derpå var skaderne omfattende. En sejlersimulator til 400.000 kr. gik tabt.